ใส่ใจสุขภาพของคุณ จัดการแผนการเงินของคุณ ฝึกฝนความกล้าแสดงออก ช่วยเหลือชุมชน ทำตามความฝันของตัวเอง กำหนดเพศสภาพของตนเอง
การมีสภาพร่างกายที่ดีช่วยให้คุณมีสุขภาพ อารมณ์ และระดับพลังงานที่ดีขึ้นโดยรวม ซึ่งจะเพิ่มพูนความสามารถในทุกๆ ด้านของชีวิต การออกกำลังกายเป็นประจำช่วยป้องกันโรคต่างๆ เช่น โรคหัวใจ โรคมะเร็ง และโรคเบาหวานได้ ทั้งยังช่วยจัดการโรคเรื้อรังอย่างโรคหืดหรือปวดหลังได้ด้วย   แต่ละคนมีร่างกายที่แตกต่างกัน เพราะฉะนั้นคุณต้องปรึกษาแพทย์ก่อนว่า เป้าหมายในการออกกำลังกายแบบไหนที่ปลอดภัยกับตัวคุณ ไม่ต้องเป็นถึงแชมป์โอลิมปิกก็สามารถมีร่างกายที่แข็งแรงได้ ออกไปวิ่งออกกำลังกายแถวละแวกบ้าน พาสุนัขไปเดินเล่น หรือไปขี่จักรยาน แม้แต่การทำสวนก็ยังเป็นการออกกำลังกายที่ดีได้เลย การรับประทานอาหารที่ดีต่อสุขภาพช่วยป้องกันโรค ทำให้อารมณ์ดีขึ้น และเพิ่มพลังงานให้คุณได้เช่นเดียวกับการออกกำลังกาย  แต่ละคนมีร่างกายที่แตกต่างกันและมีความต้องการด้านอาหารที่แตกต่างกัน ปรึกษาแพทย์หรือนักโภชนาการที่ได้รับการรับรองเพื่อพัฒนาแผนการรับประทานอาหารที่เหมาะกับคุณ  ตามหลักการทั่วไปก็คือ รับประทานผักและผลไม้สดมากๆ รับประทานข้าวไม่ขัดสีและโปรตีน หลีกเลี่ยงอาหารแปรรูปและของทอด และลดปริมาณน้ำตาลทราย การอดนอนส่งผลกระทบต่อสุขภาพและอารมณ์ของคุณ พยายามนอนให้ได้อย่างน้อย 7 หรือ 8 ชั่วโมงเพื่อให้คุณสามารถทำงานได้อย่างมีประสิทธิภาพที่สุดในทุกๆ วัน ความแข็งแกร่งของแต่ละคนแสดงออกทั้งทางร่างกาย จิตใจ และอารมณ์ ถ้าคุณอยากเป็นผู้หญิงที่แข็งแกร่งพึ่งพาตัวเองได้ คุณไม่จำเป็นต้องดูไกลเกินกว่าร่างกายของคุณเลย ผู้หญิงและผู้ชายที่ไม่ได้แปลงเพศประสบความเสี่ยงและปัญหาสุขภาพต่างกันเนื่องจากความแตกต่างทางชีวภาพ  นอกจากความแตกต่างทางชีวภาพแล้ว ก็ยังมีความแตกต่างที่ไม่ยุติธรรมที่ผู้หญิงที่ไม่ได้แปลงเพศต้องเจอเพียงเพราะว่าพวกเธอเป็นผู้หญิง เช่น ก่อนช่วงเร็วๆ นี้ งานวิจัยทางการแพทย์ส่วนใหญ่มีผู้รับการทดลองเป็นผู้ชายเท่านั้น เมื่อโรคหรือความผิดปกติแสดงอาการต่างกันระหว่างเพศ (เช่น โรคหัวใจ) งานวิจัยทางการแพทย์ไม่สามารถระบุอาการที่ถูกต้องสำหรับผู้หญิงได้   แต่ต้องขอบคุณที่งานวิจัยทางการแพทย์ในปัจจุบันสามารถทำการชดเชยข้อมูลที่ขาดหายไปได้อย่างรวดเร็ว และทำการทดลองโดยใช้ผู้หญิงเป็นผู้รับการทดลองในงานวิจัยมากขึ้น ตอนนี้ข้อมูลต่างๆ ก็มีพร้อมให้หาอ่านกันแล้ว เพราะฉะนั้นก็ถึงคราวที่ผู้หญิงที่แข็งแกร่งพึ่งพาตัวเองได้จะใช้ประโยชน์จากมันแล้วละ! เข้ารับการตรวจร่างกายกับแพทย์เป็นประจำ และถามถึงสิ่งที่คุณกังวลเกี่ยวกับสุขภาพด้วย อิสรภาพที่มาพร้อมกับความสามารถที่จะหาเงินใช้เอง เริ่มเปิดบัญชีธนาคารของตัวเอง และซื้อทรัพย์สินของตัวเองนั้นยังเป็นสิ่งที่ผู้หญิงเคย (และผู้หญิงในบางพื้นที่ในโลกยังคง) ไม่มี ตั้งข้อสงสัยความเข้าใจที่ว่าคุณต้องพึ่งพาความมั่นคงทางการเงินจากคนอื่น   เข้าคอร์สเรียนการจัดการการเงิน หรือเรียนคอร์สพื้นฐานออนไลน์ เขียนงบประมาณค่าใช้จ่ายให้ตัวเอง เพื่อให้คุณมีเงินสำหรับใช้จ่ายในสิ่งที่จำเป็นอย่างเพียงพอ เก็บเงิน 10-20% ของรายได้ ผู้หญิงมักจะขอขึ้นเงินเดือนน้อยกว่าผู้ชาย และเมื่อถึงเวลาที่พวกเธอขอขึ้นเงินเดือน พวกเธอก็มักจะขอน้อยกว่าที่ผู้ชายขอโดยทั่วไป พึ่งพาความกล้าแสดงออกที่คุณฝึกฝนมา และอย่ากลัวที่จะขอขึ้นเงินเดือนตามที่คุณสมควรได้ เวลาที่คุณสังเกตว่าตัวเองต้องการอะไรบางอย่าง ไม่ว่าจะเป็นความใกล้ชิด ความรักใคร่ หรือความสนใจ คุณต้องให้ในสิ่งที่ตัวเองอยากได้ ถ้าคุณอยากได้รับความสนใจ ให้ใช้เวลาสักวันเอาใจตัวเองด้วยการทำในสิ่งที่คุณชอบ ถ้าคุณอยากได้รับความใกล้ชิด ให้ใช้เวลาเขียนไดอารี่หรือออกไปสำรวจธรรมชาติ ถ้าคุณอยากได้ความรักใคร่ ให้แสดงความรักตัวเองด้วยการคิดถึงสิ่งที่คุณชอบเกี่ยวกับตัวเองหรือออกไปรับประทานมื้อเย็นนอกบ้านและไปดูหนังสักเรื่อง ยิ่งคุณสามารถตอบสนองความต้องการทางอารมณ์ของตัวเองได้ง่ายมากเท่าไหร่ คุณก็จะยิ่งมีความสัมพันธ์ที่ดีมากขึ้นเท่านั้น เพราะคุณจะรู้และเข้าใจตัวเอง และสามารถแสดงความต้องการของตัวเองให้คนรักทราบได้มากขึ้น การมีไอดอลเป็นผู้หญิงให้ชื่นชมนั้นเป็นเรื่องน่ายินดี แต่ต้องระวังว่าคุณจะไม่อิจฉาเธอ แม้ว่าความอิจฉาในระดับหนึ่งจะเป็นเรื่องปกติอยู่บ้าง แต่ในโลกที่สื่อตะวันตกครอบงำเมืองไทยนั้นมักจะทำให้ความอิจฉาริษยาระหว่างเพศหญิงรุนแรงขึ้นไปอีกผ่านการโฆษณาและภาพยนตร์ที่นำเสนอมาตรฐานที่ไม่เป็นจริง  ความอิจฉาและ “การพูดทำร้ายจิตใจผู้หญิงด้วยกัน” ในลักษณะนี้เรียกว่า "ความรุนแรงก้าวร้าวทางความสัมพันธ์" จากการศึกษาพบว่า สื่อมีบทบาทสำคัญต่อการสร้างความรุนแรงก้าวร้าวทางความสัมพันธ์ในผู้หญิง ผู้หญิงที่เป็นเหยื่อสื่อความรุนแรงก้าวร้าวทางความสัมพันธ์นั้นมักจะมีความภาคภูมิใจในตัวเองต่ำ รู้สึกไม่ได้รับการยอมรับ และโดดเดี่ยว ผลที่ตามมาก็คือ การมีสังคมผู้หญิงที่รู้สึกไม่มั่นคงและไม่มีความสุขกับตัวเอง รู้ว่าเมื่อไหร่ที่คุณอิจฉา ขั้นแรกของการเอาชนะความอิจฉาก็คือ การรู้ว่าเมื่อไหร่ที่คุณอิจฉา ถ้าคุณพบว่าตัวเองกำลังอ่านนิตยสารและเปรียบเทียบรูปร่างของตัวเองกับนางแบบ ให้หยุดตัวเองก่อน คุณเปรียบเทียบทุกคนที่คุณเจอบนท้องถนนกับนางแบบนิตยสารไหม ก็อาจจะไม่ เพราะฉะนั้นให้ละเว้นการตัดสินตัวเองไว้ด้วยอีกคนหนึ่ง เพราะนางแบบคือคนที่มีลักษณะที่ตรงกับสิ่งที่นิตยสารตามหาพอดี และพวกเขาก็คือคนที่อุทิศชีวิตให้กับการทำอาชีพนางแบบ พวกเขาไม่ได้ "ดี" หรือ "แย่" กว่าคุณเลย สร้างขอบเขตที่จัดลำดับความต้องการของคุณ เช่น สร้างขอบเขตที่ชัดเจนว่าคุณจะใช้เวลากับใครเท่าไหร่ หรือคำวิจารณ์แบบไหนที่คุณไม่ต้องการจะรับฟัง คุณต้องมีอย่างอื่นในชีวิตนอกจากความสัมพันธ์กับคนรักด้วย ไม่ว่าจะเป็นโรงเรียน งาน เพื่อนๆ การไปฟิตเนสเป็นประจำ หรือครอบครัว สร้างขอบเขตที่ชัดเจนกับคนอื่นและบอกคนๆ นั้นว่าคุณต้องการเป็นคนที่พึ่งพาตัวเองได้ เมื่อคุยกันเรื่องขอบเขตจนเข้าใจแล้ว ให้ปฏิบัติตามขอบเขตนั้น ไม่ว่าคุณจะเป็นผู้ชายหรือผู้หญิง คุณจะต้องเรียนรู้ที่จะปกป้องตัวเองในโลกของความเป็นจริงถ้าคุณไม่อยากถูกเอาเปรียบ คุณต้องเรียนรู้ที่จะยืนหยัดเพื่อตัวคุณเองที่โรงเรียน ที่ทำงาน และในชีวิตสังคมของคุณ ฝึกกล้าแสดงออก อย่าอายหรือรู้สึกเสียใจที่คุณกล้าแสดงออก ความกล้าแสดงออกเป็นสิ่งที่อยู่กึ่งกลางระหว่างความเฉยชาและความก้าวร้าว  คนที่แสดงความมั่นใจได้อย่างมีประสิทธิภาพนั้นมีความสุขกับความสัมพันธ์มากกว่า และมีความภาคภูมิใจในตนเองมากกว่า  ใช้ประโยคที่ขึ้นต้นด้วย “ฉัน” ประโยคแบบนี้จะทำให้อีกฝ่ายรู้สึกเหมือนถูกกล่าวหาน้อยลง และเป็นการสื่อความว่าคุณกำลังรับผิดชอบในการกระทำและความรู้สึกของคุณ เช่น แทนที่จะพูดว่า “คุณไม่เคยฟังฉันเลย” ให้คุณพูดว่า “ฉันรู้สึกเหมือนเป็นอากาศธาตุเวลาที่คุณเช็กมือถืออยู่เรื่อยตอนคุยกับฉัน” เรียนรู้ที่จะปฏิเสธ เอาความต้องการของตัวเองก่อนแทนที่จะพยายามนึกถึงความต้องการของคนอื่นก่อนเสมอ เช่น ถ้ามีใครคอยมาคอยขอยืมเงินคุณ คุณสามารถปฏิเสธเขาไปได้เลย ถ้าเพื่อนยืมรถคุณบ่อยๆ บอกเธอไปเลยว่าคุณไม่ให้เธอยืมรถแล้ว เมื่อคุณเชื่อมั่นในความสามารถและความสำเร็จของคุณ คุณจะสามารถสื่อความแข็งแกร่งของตัวเองได้ ไล่ตามสิ่งที่คุณต้องการและอยากได้ ถ้าคุณขาดความมั่นใจหรือเล่นบทเหยื่อ คุณเสี่ยงที่จะถูกคนอื่นเหยียบย่ำแทนที่จะได้ในสิ่งที่คุณต้องการและอยากได้ ถ้ามีใครหักหลังคุณทางใดทางหนึ่ง คุณต้องบอกให้เขาหรือเธอรู้ แม้ว่าการบอกอารมณ์ของคุณให้คนอื่นรู้จะเป็นเรื่องยากโดยเฉพาะอย่างยิ่งในเวลาที่คุณเจ็บปวดหรือโกรธ แต่การบอกให้คนอื่นรู้ว่าคุณรู้สึกอย่างไหร่อาจช่วยป้องกันไม่ให้คนๆ นั้นทำพฤติกรรมแบบเดิมอีกในอนาคต เช่น คุณอาจจะพูดว่า “ฉันรู้สึกเจ็บปวดตอนที่คุณบอกว่างานของฉันมีอคติ ฉันยินดีที่จะรับฟังและแก้ไขตามคำวิจารณ์ แต่ฉันไม่สามารถทำอะไรกับคำกล่าวหาที่ไม่มีที่มาที่ไปแบบนี้ได้” ถ้าคุณได้ยินใครวิจารณ์โดยมีอคติทางเพศ เชื้อชาติ หรือเป็นคำวิจารณ์ที่ไม่ให้เกียรติคนอื่น อย่าปล่อยผ่าน วิธีนี้ไม่ได้หมายความว่าคุณจะต้องเข้าไปโต้แย้ง แต่ค่อยๆ บอกคนๆ นั้นว่าสิ่งที่เขาหรือเธอพูดนั้นเป็นสิ่งที่ยอมรับไม่ได้  "กรุณาอย่าพูดถึงผู้หญิงคนอื่นๆ แบบนั้นเลยค่ะ" "เราจะไม่วิจารณ์มุสลิมในแง่ลบได้ไหมคะ" "ทำไมคุณถึงรู้สึกอย่างนั้นคะ" ถ้าคุณพึ่งพาใครมากเกินไป คุณอาจจะพบว่าความสัมพันธ์คือสิ่งที่ล้อมกรอบชีวิตคุณ คุณอาจจะเอาแต่คิดถึงอีกคนตลอดเวลาและไม่ตัดสินใจจนกว่าคุณจะถามเขาหรือเธอก่อน พยายามเอาชนะการพึ่งพิงคนอื่นมากเกินไปด้วยการจับตาดูสัญญาณต่อไปนี้:  ความภาคภูมิใจในตนเองต่ำ ชอบเอาใจคนอื่น แทบไม่มีขอบเขตเป็นของตัวเอง เป็นฝ่ายรับ ดูแลคนอื่น ควบคุม การสื่อสารที่ไม่สัมฤทธิ์ผล การหมกมุ่น การพึ่งพาอาศัย การปฏิเสธ ปัญหาเรื่องความใกล้ชิด อารมณ์ที่เจ็บปวด พยายามสร้างนิสัยเห็นอกเห็นใจและมีความสุขที่ได้เห็นว่า คนอื่นมีพรสวรรค์และมีความสามารถพิเศษในแบบฉบับของตัวเอง รวมทั้งตัวคุณด้วย! ผู้หญิงทุกคนมีสมบัติที่ดีที่สุดติดตัวมา ไม่ว่าจะเป็นทักษะทางคณิตศาสตร์ ความสามารถในการวาดภาพระบายสี หรือทักษะการเป็นผู้นำ โอบกอดทักษะและทรัพยากรที่คุณมี และรักตัวเองที่คุณมีสิ่งเหล่านี้ ถ้าคุณคิดว่าใครมีพรสวรรค์ บอกให้เขารู้ วิธีที่ดีที่สุดวิธีหนึ่งที่จะใช้ความแข็งแกร่งของคุณก็คือ การช่วยเหลือคนที่โชคดีน้อยกว่าคุณ คุณไม่ต้องรวยหรือมีเงินถุงเงินถังจึงจะสร้างสิ่งดีๆ ให้ชุมชนของคุณได้ เพราะฉะนั้นให้เริ่มจากสิ่งเล็กๆ ก่อน งานวิจัยหนึ่งเกี่ยวกับการเป็นอาสาสมัครและ “การคืน” ให้สังคมในปีพ.ศ. 2553 พบว่า ผู้เข้าร่วมการวิจัย 68% มีสุขภาพร่างกายที่ดีขึ้น 89% รู้สึกว่าตัวเองมีคุณค่าและมีความเป็นอยู่ที่ดีขึ้น และ 73% มีระดับความเครียดน้อยลงกว่าคนที่ไม่ได้ “คืนให้สังคม” องค์กรไม่แสวงผลกำไรในชุมชนของคุณยินดีต้อนรับอาสาสมัครและการสนับสนุน ลองคิดว่าประเด็นไหนที่คุณสนใจมากที่สุด เช่น สัตว์ ศิลปะ เด็ก กีฬา เป็นต้น เลือกสถานที่ที่คุณสนุกและรู้สึกว่าตัวเองกำลังสร้างความแตกต่าง  เช่น เป็นอาสาสมัครที่โรงทาน สมาคมป้องกันการทารุณสัตว์แห่งประเทศไทย หรือโปรแกรมการพัฒนาชุมชนอื่นๆ ศึกษาองค์กรการกุศลก่อนเข้าไปมีส่วนร่วม เพราะบางกลุ่มนั้นเป็นภัยมากกว่าจะทำประโยชน์ คุณไม่จำเป็นต้องเป็นอาสาสมัครอย่างเป็นทางการเพื่อคืนให้สังคม ถ้าคุณเห็นใครต้องการความช่วยเหลือ ก็เข้าไปช่วยพวกเขา แม้แต่การกระทำเล็กๆ ก็ยังอาจทำให้วันนี้ของใครบางคนสดใสขึ้นได้ เช่น ช่วยคนถือของพะรุงพะรังหรือเปิดประตูค้างไว้ให้คนอื่น บ่อยครั้งที่ผู้หญิงเราถูกทำให้อับอาย ตัดสิน และดูถูกโดยผู้หญิงด้วยกันเอง แทนที่จะทำอย่างนั้น ผู้หญิงเราสามารถยกระดับกันและกันและให้อำนาจผู้หญิงทุกคนได้เป็นอย่างที่เธอเป็นโดยไม่มีการตัดสินหรือวิพากษ์วิจารณ์ สอนให้เขาเป็นคนกล้าแสดงออก ฝึกฝนทักษะการเป็นผู้นำ รักตัวเอง และยืนหยัดเพื่อปกป้องตัวเองและผู้อื่น เป็นแบบอย่างที่ดีให้แก่พวกเขา เป็นผู้ให้คำแนะนำแก่องค์กรเด็กผู้หญิงในชุมชนของคุณ เช่น อาจจะเป็นเด็กผู้หญิงตัวเล็กๆ ที่เข้าร่วมเล่นกีฬาที่คุณชอบ หรืออาจจะเป็นนักเรียนชั้นม.6 ที่พร้อมศึกษาต่อในมหาวิทยาลัย อย่าให้บรรทัดฐานทางสังคมมีอิทธิพลต่อวิชาที่คุณเลือกเรียน สังคมมักสนับสนุนให้ผู้หญิงเรียนสาขาบางประเภท (เช่น ภาษาอังกฤษ ศิลปกรรม การสอน พยาบาล และวิชาอื่นๆ ที่เกี่ยวกับ  “การช่วยเหลือ”) ในขณะที่ผู้ชายจะได้รับการสนับสนุนให้เรียนในสาขาอื่นๆ เช่น วิทยาศาสตร์ คณิตศาสตร์ และเทคโนโลยี  โรงเรียนหลายแห่งกำลังสนับสนุนให้ผู้หญิงมีส่วนร่วมในสาขาวิชาวิทยาศาสตร์ เทคโนโลยี วิศวกรรมศาสตร์ และคณิตศาสตร์มากยิ่งขึ้น เนื่องจากจำนวนผู้หญิงที่ทำงานในสาขาเหล่านี้มีน้อยมากแม้ว่าจะมีผู้หญิงสนใจสาขาวิชาเหล่านี้มากก็ตาม ถ้าคุณสนใจฟิสิกส์ ลุยเลย! ถ้าคอมพิวเตอร์ทำให้คุณมีความสุข ลงลึกและเรียนทุกอย่างเกี่ยวกับเทคโนโลยี อย่าให้บทบาททางเพศที่สังคมกำหนดมาขัดขวางความปรารถนาที่จะเรียนรู้วิชาใดวิชาหนึ่งให้มากขึ้น ไม่ว่าจะอย่างไรก็ตาม ให้เรียนวิชาที่คุณชอบ ถ้าคุณชอบดนตรี ก็เรียนดนตรี ถ้าคุณชอบเลข ก็เรียนเลข จำไว้ว่าไม่ใช่การศึกษาทุกแบบจะอยู่ในรูปแบบของการศึกษาในระบบ (เช่น การเรียนในสถาบันอย่างมหาวิทยาลัย) ติดตามเหตุการณ์ปัจจุบันเรื่องการเมือง วิทยาศาสตร์ และเทคโนโลยี อ่านหนังสือ (ทั้งเรื่องแต่งและเรื่องจริง) เรียนภาษาใหม่ ดูสารคดี และอื่นๆ กระหายที่จะเรียนรู้วิชาใหม่ๆ ตลอดชีวิต การเป็นผู้หญิงที่พึ่งพาตัวเองได้คือการแต่งตัวในแบบที่คุณชอบ โดยไม่สนใจว่าคนรอบข้างจะบอกให้คุณแต่งตัวอย่างไร ใช้แฟชั่นเป็นวิธีในการแสดงอารมณ์ รสนิยม และความคิดสร้างสรรค์ของคุณ   หลายครั้งตลอดระยะเวลาในประวัติศาสตร์ แฟชั่นของผู้หญิงขึ้นอยู่กับบรรทัดฐานทางสังคมและวัฒนธรรมในช่วงเวลานั้นๆ ช่วงเวลาหนึ่งในประวัติศาสตร์อเมริกา การใส่คอร์เซ็ตรัดๆ ถือเป็นบรรทัดฐานทางสังคม และการที่ผู้หญิงใส่กางเกงนั้นถือเป็นข้อห้ามทางสังคม เราอยู่ในยุคที่ผู้หญิงมีอิสระในการเลือกเสื้อผ้าและแต่งตัวมากขึ้น เพราะฉะนั้นใช้อิสรภาพของเราให้เต็มที่! เวลาที่ตัดสินใจเลือกเสื้อผ้า คุณควรคำนึงถึงลักษณะรูปร่างและรสนิยมส่วนตัวของคุณด้วย ผู้หญิงหลายคนไม่มั่นใจลักษณะทางกายภาพของตัวเองไม่มากก็น้อย โดยเฉพาะอย่างยิ่งตอนเปลือยกาย การจะทำให้ตัวเองมั่นใจในรูปร่างอาจไม่ใช่เรื่องง่าย แต่ลองให้ความสนใจไปที่ส่วนใดส่วนหนึ่งของร่างกายที่คุณชอบ คิดถึงส่วนต่างๆ ของร่างกายและคิดว่าพอมารวมกับแล้วมันทำให้ร่างกายของคุณดูดีได้อย่างไร   ใส่ใจว่ารูปร่างของคุณดูเป็นอย่างไรให้น้อยลง และใส่ใจมากขึ้นว่ามันทำอะไรได้บ้าง ถ้าคนรักของคุณไม่พอใจรูปร่างของคุณ ยืนหยัดปกป้องตัวเองด้วยการบอกเขาว่า คุณคิดว่าคำวิจารณ์ของเขาไม่ได้ช่วยให้อะไรดีขึ้นมาเลย เวลาที่มีเซ็กส์ ให้บอกความต้องการของคุณให้คนรักทราบอย่างชัดเจน การรักตัวเองและการให้เกียรติเพศสภาพตัวเองคือการบอกให้คนรักรู้ว่าคุณชอบอะไร และอะไรที่เกินขอบเขต  คุณอาจจะพูดว่า “ฉันชอบให้คุณสัมผัสฉันตรงนี้” หรือ “ฉันชอบเวลาที่เรานอนกอดกันหลังมีเซ็กส์” ถ้าคุณไม่ชอบอะไรให้บอกเขา "ฉันไม่ชอบแบบนั้นเลย" หรือ "มันเจ็บ" เป็นสิ่งที่สมควรบอกได้เป็นอย่างยิ่ง อย่าละอายที่คุณอยากมีความสัมพันธ์ทางเพศ ให้อำนาจตัวเองได้ยอมรับเพศภาพของตัวเองไม่ว่าจะมาในรูปแบบไหน และเลือกคนรักที่ส่งเสริมและสนับสนุนการมีเพศสัมพันธ์ที่ดี ผู้หญิงเกือบทุกคนในชีวิตหนึ่งจะต้องเจอกับคนที่อยากฉวยโอกาสทางเพศจากเธอ คุณต้องเรียนรู้ว่าจะปฏิเสธคนที่ต้องการมีเซ็กส์กับคุณโดยที่คุณไม่ต้องการได้อย่างไรและเมื่อไหร่ อย่าปล่อยผ่านเรื่องการคุกคามทางเพศ ผู้หญิง 1 ใน 5 คนและผู้ชาย 1 ใน 71 คนในชีวิตหนึ่งเคยถูกข่มขืน ถ้ามีใครบังคับขืนใจคุณ ให้ขอความช่วยเหลือ สังคมสอนให้ผู้หญิงรู้สึกอับอายหรือรู้สึกผิดที่ตัวเองถูกข่มขืนหรือลวนลาม หรือแม้กระทั่งมีการกล่าวอ้างไปไกลว่าผู้หญิงบางคนเองก็ "เรียกร้อง” การปล่อยให้ใครสักคนลอยนวลไปกับอาชญากรรมทางเพศเป็นการสอนเขาว่า เขาจะทำอย่างนี้อีกก็ได้ในอนาคต จำไว้ว่าการรายงานการกระทำเหล่านี้ไม่ได้ดีแค่กับตัวคุณเท่านั้น แต่ยังเป็นการป้องกันไม่ให้คนๆ นี้ไปทำร้ายคนอื่นอีกในอนาคต
ออกกำลังกายให้เพียงพอ. รับประทานอาหารที่ดีต่อสุขภาพและอุดมไปด้วยสารอาหาร. นอนหลับพักผ่อนให้เพียงพอ. เข้าใจสุขภาพของตนเอง. เป็นอิสระทางการเงินในระดับที่เป็นไปได้เท่าที่สภาพแวดล้อมของคุณจะเอื้ออำนวย. อย่ากลัวที่จะขอขึ้นเงินเดือน. คิดถึงตัวเองก่อน. อย่าเปรียบเทียบตัวเองกับผู้หญิงคนอื่น. สร้างขอบเขตที่ชัดเจน. ยืนหยัดเพื่อตัวเอง. เชื่อมั่นในตัวเอง. บอกให้คนอื่นรู้ว่าเขากำลังทำร้ายจิตใจคุณอยู่. เตือนเมื่อได้ยินคำวิจารณ์ที่ไม่ให้เกียรติและก้าวร้าว. เรียนรู้ว่าเมื่อไหร่ที่คุณพึ่งพาคนอื่นมากเกินไป. โอบกอดเอกลักษณ์ของตัวเองและผู้อื่น. ให้ผู้อื่น. ลองเป็นอาสาสมัครในชุมชนของคุณ. ช่วยเหลือผู้อื่นแบบไม่เจาะจง. สนับสนุนผู้หญิงคนอื่นๆ. ให้การศึกษาเกี่ยวกับการเป็นผู้หญิงที่แข็งแกร่งและพึ่งพาตัวเองได้แก่ผู้หญิงและเด็กสาวคนอื่นๆ. เรียนในสิ่งที่อยากเรียน. เป็นนักเรียนตลอดชีวิต. ยอมรับสไตล์ของตัวเอง. พอใจในรูปร่างของตัวเองแบบที่เป็นอยู่ในตอนนี้. บอกความต้องการของคุณให้คนรักทราบ. ให้เกียรติเพศสภาพของตนเอง. อย่ากลัวที่จะปฏิเสธ. รายงานการคุกคามทางเพศในที่ทำงานหรือที่โรงเรียน.
https://www.wikihow.com/Be-a-Strong-Independent-Woman https://www.wikihow.com/Be-a-Strong-Independent-Woman https://www.wikihow.com/Be-a-Strong-Independent-Woman https://www.wikihow.com/Be-a-Strong-Independent-Woman https://www.wikihow.com/Be-a-Strong-Independent-Woman https://www.wikihow.com/Be-a-Strong-Independent-Woman
Taking Care of Your Health Managing Your Finances Practicing Assertiveness Contributing to Your Community Following Your Passions Taking Charge of Your Sexuality